EkBass/fiwiki-20250220-pages-articles huggingface dataset:
Abd ar-Rahman II

Abd ar-Rahman II oli neljäs Umaijadi-dynastiaan kuulunut Cordoban emiiri vuosina 822–852 isänsä Hakam I:n jälkeen.Lalaguna, s. 216 Abd ar-Rahman osallistui isänsä hallintokaudella veriseen Toledon kapinan kukistamiseen,Bury, s. 414 ja peri isältään rauhoitetun valtakunnan,Lalaguna, s. 25 joka eli al-Rahmanin hallitusvuosina loisteliainta aikaansa.Enculopaedia Britannica 1, s. 17 Emiiri suosi musiikkia ja muita taiteita, ja Ziryab- nimisestä muusikosta tuli jopa yksi hänen tärkeimpiä neuvonantajistaan.Bury, s. 415 Myös sulttaanitar Tarub ja eunukki Nasr vaikuttivat voimakkaasti hallintoon ja vuosien mittaan kolmikon välinen kilpailu johti keskusvallan rappeutumiseen:Meridan kristityt nousivat kapinaan,Petersen, s. 236 samoin Toledon asukkaat.Bury, s. 416 Ebron laakson vaikutusvaltainen Banu Quasi aiheutti emiirille hankaluuksia ja hän solmi diplomaattisuhteet Kaarle Kaljupään kanssa.Encyclopaedia Britannica 28, s. 30 Myös viikinkien ilmaantuminen vuonna 844 sai aikaan diplomaattista toimintaa: emiiri lähetti etevän Dzahdza Bekrin Tanskaan.Petersen, s. 238 Abd ar-Rahman II kuoli 22. syyskuuta 852 ja häntä seurasi emiirinä hänen poikansa Muhammad I (852–886). == Lähteet == * * * * * * === Viitteet === Luokka:Umaijadi-dynastian kalifit Luokka:Espanjan historia Luokka:Syntymävuosi tuntematon Luokka:850-luvulla kuolleet
Eager to Please (Le Scrawlin albumi)

Eager to Please on saksalaisen fuusiojazz-yhtye Le Scrawlin EP-levy, joka on julkaistu vuonna 2004. ==Kappaleet== Kaikki kappaleet kirjoittanut Mario Anders sekä sovittanut Le Scrawl.http://www.discogs.com/Le-Scrawl-Eager-To- Please/release/1610383 # # # # # # # # # # # # # ==Kokoonpano== * Mario Anders – basso, kitara, laulu * Simon Weiss – kitara * Peter Weiss – rummut * Stefan Gocht – flyygelitorvi * Michael Kautzsch – kosketinsoitin * Stefan Gocht – trumpetti, pasuuna * Harris Johns – kitara kappaleessa "Tenderloin" == Lähteet == == Aiheesta muualla == * Eager to Please discogs.com -sivustolla Luokka:Vuoden 2004 EP:t Luokka:Saksalaiset albumit
SUKOL

Suomen kieltenopettajien liitto SUKOL ry on vuonna 1957 perustettu kieltenopettajien pedagoginen järjestö ja yhteistyöverkosto, joka toimii kieltenopettajien ja kieltenopetuksen aseman sekä kansainvälistymisen edistämiseksi. SUKOLissa on jäseniä yhteensä noin 5 500\. Heitä yhdistää koulutustausta ja kiinnostus vieraisiin kieliin ja kulttuureihin. Jäsenistössä on opettajia kaikilta eri koulutusasteilta. == Toiminta == SUKOLilla ei ole henkilöjäseniä, vaan kaikki jäsenet kuuluvat SUKOLiin piiriyhdistyksen kauttaSUKOLin jäsenyhdistykset . Piiriyhdistys määräytyy asuin- tai työpaikan perusteella jäsenen oman valinnan mukaan. Piirien tehtävänä on huolehtia paikallisesta edunvalvonnasta ja tarjota jäsenilleen koulutus- ja virkistystoimintaa. Lisäksi jäsenet voivat liittyä yhteen tai useampaan kahdeksasta valtakunnallisesta kieliyhdistyksestä, englanti, espanja, italia, ranska, ruotsi, saksa, venäjä ja finska. Kieliyhdistyksillä on oma vuotuinen jäsenmaksunsa, jota vastaan ne tarjoavat jäsenpalveluja. SUKOL julkaisee Tempus-lehteä, joka ilmestyy 6–7 kertaa vuodessa. Tempus on perustettu vuonna 1966, ja se on kieltenopettajien ja kieltenopetuksesta kiinnostuneiden ammatti- ja asiantuntijalehti. SUKOLin jäsenet saavat lehden kotiin kannettuna. == Lähteet == == Aiheesta muualla == * SUKOLin verkkosivut Luokka:Suomalaiset opettajajärjestöt
Turn It Down

”Turn It Down” on brittiläisen Sweet-yhtyeen kappale ja single vuonna 1974 ilmestyneeltä albumilta Desolation Boulevard. Se oli yhtyeen viimeinen single, jonka olivat kirjoittaneet Nicky Chinn ja Mike Chapman Sweetin jäsenten sijaan.Väistö, Perttunen 2003, s.46. Kyseessä on raa'an riffin omaava hard rock -kappale.Väistö, Perttunen 2003, s.44. == Julkaisu ja vastaanotto == Single ilmestyi RCA Recordsin julkaisemana marraskuussa 1974. Kappale oli joutua sanoitusrivinsä ”For God's sakes, turn it down!” () vuoksi pannaan BBC:n radiokanavilla, koska pelättiin, että radiokuuntelijat noudattaisivat kyseistä kehotusta.Väistö, Perttunen 2003, s.46. Yhdysvalloissa singlen julkaisi sama yhtiö.Väistö, Perttunen 2003, s.138. ”Turn It Down” ei yltänyt Britanniassa sijaa 41 korkeammalle, mutta saavutti suurempaa menestystä Manner-Euroopassa; Länsi-Saksassa ja Norjassa se pääsi sijalle 4. Kappale ei saavuttanut sijoitusta Yhdysvalloissa. Rateyourmusic.com-sivuston käyttäjien mielestä ”Turn It Down” on vuoden 1974 379:nneksi paras singlejulkaisu. Alkuperäisen singlen B-puolella oli yhtyeen itse tekemä kappale ”Someone Else Will”, joka oli siistitympi versio yhtyeen konserteissa esittämästä kappaleesta ”Burning/Someone Else Will”. Kyseinen versio oli sanoitustensa ”If we don't fuck you, then someone else will” vuoksi julkaisukelvoton. Vuonna 1973 Sweet oli julkaissut ”Hell Raiser” -singlen B-puolella toisen sensuroidun version samasta kappaleesta nimellä ”Burning”.Väistö, Perttunen 2003, s.46.Väistö, Perttunen 2003, s.33. Espanjan-painoksessa B-puolena oli Desolation Boulevard -albumille sisältyvä ”Breakdown”.Väistö, Perttunen 2003, s.138. === Listasijoitukset === Valtio Korkein sijoitus Listaviikot Nousu listalle Lähde 4\. 9 (top 10) viikko 45/1974 4\. 13 (top 10) viikko 48/1974 10\. marraskuu 1974 14\. 4 (top 20) 15.12.1974 41\. 2 (top 50) 9.11.1974 == Kappaleet == A-puoli # B-puoli # * == Lähteet == * === Viitteet === == Aiheesta muualla == *Promovideo yhtyeen virallisella YouTube-kanavalla Luokka:Sweetin kappaleet Luokka:Vuoden 1974 kappaleet
Dia Mirza

Dia Mirza (syntymänimeltään Dia Handrich; s. 9. joulukuuta 1981 Hyderabad, Andhra Pradesh, Intia) on intialainen malli ja näyttelijä, joka työskentelee pääasiassa hindinkielisissä elokuvissa. Hän oli Miss Intian toinen perintöprinsessa vuonna 2000, joten hän pääsi edustamaan maataan Miss Asia Pacific -kilpailuun, jonka hän voitti. Hän teki ensiesiintymisensä näyttelijänä elokuvassa Rehnaa Hai Terre Dil Mein (2001). Myöhemmin hän näytteli menestyselokuvissa kuten Lage Raho Munna Bhai (2006) ja Sanju (2018). == Varhainen elämä ja yksityiselämä == Dia Mirza syntyi ja kasvoi Hyderabadissa. Hänen saksalainen isänsä ja bengalilainen äitinsä erosivat hänen ollessaan neljävuotias, ja molemmat menivät uusiin naimisiin. Mirza käyttää isäpuolensa sukunimeä. Mirza oli naimisissa Sahil Sanghan kanssa vuosina 2014–2019. Mirza meni naimisiin liikemies Vaibhav Rekhin kanssa hinduseremoniassa Mumbaissa 15. helmikuuta 2021. Mirza synnytti heidän poikansa toukokuussa 2021. == Filmografia == Vuosi Elokuva Rooli Muuta 2001 Rehna Hai Tere Dil Mein Reena Malhotra Deewaanapan Kiran Choudhary 2002 Tumko Na Bhool Paayenge Muskaan 2003 Tehzeeb Nazneen Jamal Pran Jaye Par Shaan Na Jaye Saundarya Dum Kaveri 2004 Stop! Shama Tumsa Nahin Dekha Jia Khan Kyun…! Ho Gaya Na Preeti 2005 Naam Gum Jaayega Natasha/Gitanjali My Brother… Nikhil Erikoisesiintyminen Blackmail Rouva Rathod Parineeta Gayatri Dus Anu Dheer Koi Mere Dil Mein Hai Simran 2006 Fight Club – Members Only Anu Chopra Phir Hera Pheri Erikoisesiintyminen laulussa ”Pyaar Ki Chatni” Alag Purva Rana Lage Raho Munna Bhai Simran Singh Prateeksha Reena Brown 2007 Honeymoon Travels Pvt. Ltd. Shilpa Shootout at Lokhandwala Meeta Mattoo Cash Aditi Heyy Babyy Itsenään Erikoisesiintyminen laulussa ”Heyy Babyy” Om Shanti Om Itsenään Erikoisesiintyminen Dus Kahaniyaan Sia 2008 Krazzy 4 Shikha 2009 Kissan Priya Kaur Jai Veeru Anna Acid Factory Max Fruit and Nut Monica Gokhale Kurbaan Rehana Luck by Chance Itsenään Erikoisesiintyminen 2010 Hum Tum Aur Ghost Gehna Sinha 2011 Love Breakups Zindagi Naina Kapoor Myös tuottaja 2012 Paanch Adhyay Ishita 2014 Bobby Jasoos – Tuottaja 2016 Salaam Mumbai Karishma Iranilais-intialainen elokuva 2018 Sanju Manyata Dutt 2020 Thappad Shivani Fonseca 2021 Wild Dog Priya Varma Telugunkielinen elokuva == Lähteet == == Aiheesta muualla == * Viralliset kotisivut * * Luokka:Intialaiset näyttelijät Luokka:Intialaiset mallit Luokka:Intialaiset missit Luokka:Intialaiset elokuvatuottajat Luokka:Vuonna 1981 syntyneet Luokka:Elävät henkilöt
Korpihilla

Korpihilla Ritva Kokko Ky on vuonna 1997 perustettu suomalainen luonnontuotteisiin keskittyvä elintarvikeyritys. Korpihillan tuotantotilat, kahvila ja puoti sijaitsevat Posiolla Tolvan kylässä vanhassa yrityksen tarpeisiin kunnostetussa koulurakennuksessa. Tuotantoa ja myymälä on myös Tervolassa entisissä Lapin Saven tiloissa. Ympärivuotisen puodin ohella Tolvan pihapiirissä toimii kesäisin Korpihillan Mamsellin maalaispuoti, jonka valikoimaan kuuluvat myös sisustus- ja lahjaesineet ja lähiruoka.Ritva Kokko on toteuttanut oman unelmansa ja perustanut menestyvän yrityksen Tolvaan. Korpihilla valmistaa hillasta eli lakasta ja muista luonnonmarjoista muun muassa marmeladia ja makeisia, hyytelöitä, siirappeja, suklaakonvehteja. Kuusen vuosikasvuista eli kerkistä yritys valmistaa Kuohuva Kuusenkerkkä -juomaa. Se on Suomen ensimmäinen täysin alkoholiton kuohuva juhlajuoma. Juomaa ovat myyneet muun muassa Stockmann ja Ruohonjuuri sekä eri maatilatorit, ja sen ovat ottaneet listalleen myös monet suomalaisuutta korostavat ravintolat, kuten Helsingin Savoy ja Tampereen Näsinneula. ==Palkintoja ja tunnustuksia== Vuonna 2002 Ritva Kokko palkittiin MTK:n Lahjakas Yrittäjä -liikelahjakilpailussa kuusenkerkkä-lahjapakkauksestaan. Korpihilla Ritva Kokko Ky sai vuonna 2005 yhtenä seitsemästä yrityksestä Maataloustuottajain Keskusliiton Pro Maaseutu -palkinnon Lapin aluekilpailussa. Yrityksen hillamarmeladit saivat kunniamaininnan ravintola- alan ammattilaisille suunnatun Viisi Tähteä -lehden Suomen Paras Elintarvike 2004 -kilpailussa Vuonna 2005 Viisi Tähteä arvioi Korpihillan Kuohuva Kuusenkerkkä-juoman jaetulle ykkössijalle vuosittaisessa Suomen Paras Juoma -kilpailussaan. Seuraavana vuonna lehti palkitsi Korpihillan siirapinvalmistuksen Suomen Parhaana Prosessina.. Vuonna 2007 Ritva Kokkolle myönnettiin Posion yrittäjäpalkinto. Samana vuonna Ritva Kokko herätti sijoittajien kiinnostuksen jatkoneuvotteluihin MTV3:n Leijonan kita -ohjelmassa. Vuonna 2009 julkkiskokki Markus Maulavirta vei Yhdysvaltain Valkoisen talon kokille suomalaisen ruokakorin, johon sisältyi myös pullo Korpihillan kuusenkerkkäjuomaa.Paikallislehtien Antti-patsaan Ritva Kokko vastaanotti vuonna 2011 paikalliskultturin ja luonnontuotteiden käytön edistämisestä. Chaîne des Rôtisseurs -järjestö myönsi Ritva Kokolle vuonna 2018 Chef de Table -arvonimen. Samana vuonna Posion matkailuyhdistys nimesi Kokon Vuoden posiolaiseksi, Korpihillan käsintehdyt hillamarmeladit saivat kultaa Raaseporissa pidetyissä artesaaniruuan SM-kilpailussa ja Kokon kahvilaksi ja asunnokseen muuttama vanha kansakoulu selviytyi kymmenen finalistin joukkoon MTV:n Suomen kaunein koti -ohjelman viidennellä tuotantokaudella. ==Lähteet== ==Aiheesta muualla== *Korpihillan kotisivut *Posiolapland.com - Korpihilla *Ritva Kokon haastattelu Kotilieden Maalla- lehdessä 1/2019 Luokka:Suomalaiset elintarvikealan tuotemerkit Luokka:Suomalaiset elintarvikeyritykset Luokka:Posio
Jay Spearing

Jay Francis Spearing (s. 25. marraskuuta 1988 Wallasey, Englanti) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigan Liverpoolia. Luokka:Englantilaiset jalkapalloilijat Luokka:Vuonna 1988 syntyneet Luokka:Elävät henkilöt
Suur Tõll (vuoden 1980 elokuva)

Suur Tõll on virolainen vuonna 1980 valmistunut animaatioelokuva. Elokuvan on ohjannut Rein Raamat ja sen on piirtänyt Jüri Arrak. Elokuva kertoo samannimisestä virolaisessa mytologiassa esiintyvästä, saarenmaalaisesta hiidestä tai jättiläisestä. Elokuvassa oli vahvoja nationalistisia piirteitä, ja se kiellettiinkin Neuvosto­liitossa. == Tarina == Suur Tõll on hiidenmaalainen jättiläinen, joka rakentaa vaimonsa kanssa taloa. Tõllin vastustaja Piru lähettää saksalaiset ritarit valtaamaan Hiidenmaan ja alistamaan virolaiset kristityiksi. Monia virolaisia ja hiisiä tapetaan, kunnes Suur Tõll puuttuu asiaan. Tõll torjuu saksalaisten ensimmäisen hyökkäyksen, mutta samalla Piru hajottaa hänen talonsa, surmaten samalla Suur Tõllin vaimon. Tästä kimmastuneena Tõll heittää Pirun mereen, haudaten samalla vaimonsa. Saksalaiset hyökkäävät Tõllin kimppuun, ja lopulta Tõll saa surmansa vietyään monia ritareita ensin mukanaan. == Katso myös == * Laulava vallankumous * Rock Summer == Lähteet == Luokka:Vuoden 1980 elokuvat Luokka:Neuvostoliittolaiset elokuvat Luokka:Virolaiset elokuvat Luokka:Animaatioelokuvat
ILP

ILP voi tarkoittaa seuraavia asioita: * Ilmalämpöpumppu * järjestö nimeltään Isänmaan ja Lain Puolesta * lineaarinen kokonaislukuohjelmointi (Integer Linear Programming)
Hannele Harju

Hannele Heli Harju (2. marraskuuta 1951 Kauhajoki – 25. huhtikuuta 2022 Kurikka)Kuolinilmoitus. Kurikka-lehti 2.6.2022, s. 4 oli suomalainen yleisurheilija, joka kilpaili aikuisten maaottelutasolla 1960–1970-lukujen taitteessa. Hän edusti seuratasolla Kauhajoen Karhua. Harju kilpaili moniottelijana sekä yksittäisistä lajeista etenkin pituushypyssä. Harju sijoittui Helsingin EM-kilpailuissa 1971 viisiottelussa 19:nneksi. Maaotteluissa hän sijoittui parhaimmillaan toiseksi pituushypyssä Göteborgin 1971 ulkorata- ja 1972 hallimaaottelussa. Hän voitti pituushypyn ja viisiottelun Suomen-mestaruuden 1971. SM-hopeaa hän saavutti 200 metrin aitajuoksussa ja viisiottelussa 1970 sekä SM-pronssia pituushypyssä 1969, 1970 ja 1972. Sisäratojen SM-kilpailuissa hän oli pituushypyssä kolmas 1972. == Henkilökohtaiset ennätykset == === Ulkoradat === Laji Tulos Paikka Päivä 100 m 12,6h Kauhajoki 17. heinäkuuta 1969 200 m 25,88 Helsinki 13. elokuuta 1971 400 m 59,9h Jalasjärvi 20. elokuuta 1970 80 m aj 12,1h Alahärmä 27. heinäkuuta 1968 100 m aj 15,20 Helsinki 13. elokuuta 1971 200 m aj 28,9h Kouvola 14. elokuuta 1970 Korkeus 158 Jyväskylä 25. toukokuuta 1971 Pituus 607 Kuortane 5. syyskuuta 1971 Viisiottelu 3614 Helsinki 14. elokuuta 1971 === Sisäradat === Laji Tulos Paikka Päivä Pituus 571 Göteborg 5. helmikuuta 1972 == Lähteet == Luokka:Suomalaiset yleisurheilun moniottelijat Luokka:Suomalaiset pituushyppääjät Luokka:Vuonna 1951 syntyneet Luokka:Vuonna 2022 kuolleet
Taksin taustapeili

Taksin taustapeili on Nääsvillen veljekset -nimisen yhtyeen studioalbumi vuodelta 1995. Tuotanto ja kappaleiden sovitukset ovat yhtyeen omaa käsialaa ja levymerkki on Kanerva Records Ky:n Kane Records. Albumi on äänitetty Music Box -studiolla. Äänittäjänä ja miksaajana on toiminut Riddo Ridberg. CD-levyjä on valmistettu Itävallassa. Levykannen on suunnitellut R. Kanerva ja kuvat on ottanut Rauli Karanen. Kiitoksissa on mainittu Soitin-Laine instrumenttien lainauksesta. Albumin nimikappaleen on levyttänyt myös Matti Esko albumilleen Viisi pitkää yötä. == Kappaleet == # "Taksin taustapeili" (Säv. san. J. Tapaninen) – 3:07 # "Vanha rakkauslaulu" (Säv. san. K. Ahonen) – 2:31 # "Viimeinen Lättähattu Lieksaan" (Säv. san. K. Ahonen) – 3:15 # "Minä lähden huitsin nevadaan" (Säv. san. M. Tuulenviemä) – 2:46 # "Tähdet" (Säv. san. K. Ahonen) – 3:22 # "Tiikerikakku" (Säv. san. J. Tapaninen) – 2:23 # "Harald Hirmuinen" (Säv. san. K. Ahonen) – 2:46 # "Sade peittää onnellisten jäljet" (Säv. san. J. Kainulainen) – 2:16 # "Kun pohjoisesta tuulee" (Säv. san. H. Tuovinen) – 2:35 # "Poika tämän maan" (Säv. san. J. Kainulainen) – 2:5 # "Anna miehen pitää unelmansa" (Säv. K. Ahonen, san. J. Kainulainen) – 2:47 # "Yhden tyylin taitaja" (Säv. san. K. Ahonen) – 3:08 # "Laatokankiertäjä" (Säv. san. K. Purssila) – 2:25 # "On aika tullut" (Säv. san. K. Ahonen) – 2:15 # "Takaisin (rakkaansa luo)" (Säv. K. Ahonen, san. T. Mali) – 2:56 == Muusikot == * Kapa Ahonen – basso, laulu * Seppo Alajoki – kitarat * Olli Haavisto – pedal steel-kitara, dobro, kitarat * Pekka Itkonen – rummut * Hannu Tuovinen – kitarat, piano, urut, mandoliini, huuliharppu, haitari, laulu == Lähteet == * Nääsvillen veljekset CD Taksin taustapeili (Kanerva Records KANECD 618, 1995) Luokka:Suomalaiset rockalbumit Luokka:Vuoden 1995 albumit
Jademittari

Jademittari (Chlorissa cloraria) on vihermittareihin kuuluva pienehkö vihreä perhoslaji. Suomea lähimmät jademittarihavainnot oli tehty ennen vuotta 2018 Virossa.Õunap: Chlorissa cloraria ja Chesias legatella – kaks uut vaksiklast Eesti faunas (Lepidoptera, Geometridae), s. 1. Heinäkuussa 2018 tavattiin kuitenkin kaksi aikuista jademittaria Virolahdella sekä yksi Kouvolan Elimäeltä. Lähes identtisen näköinen jademittarin kanssa on samaan sukuun kuuluva kanervamittari, josta sen erottaminen on erittäin vaikeaa. Lajien välillä on kuitenkin vähäisiä eroja siipien värissä ja muodossa sekä sukuelinten rakenteessa.Seven: Preliminary work on the moth fauna (Lepidoptera: Heterocera) of Kazdağı National Park – II (Turkey), s. 90.Hausmann ym: DNA Barcoding the Geometrid Fauna of Bavaria (Lepidoptera): Successes, Surprises, and Questions, s. 3. Lajien perimän tutkitut alueet ovat silti niin samankaltaisia, että niiden asema erillisinä lajeina on kyseenalaistettu. == Lähteet == * * * === Viitteet === Luokka:Vihermittarit
Warlock (yhtye)

Warlock on vuonna 1982 perustettu saksalainen heavy metal -yhtye. Yhtye muutti nimensä vuonna 1987 laulajansa ja viimeisen alkuperäisjäsenensä mukaan Doroksi. == Historia == Warlock perustettiin Düsseldorfissa, Saksassa, vuonna 1982. Tuolloin yhtyeen jäsenet olivat Peter Szigeti (kitara), Frank Rittel (basso), Rudy Graf (kitara) ja rumpali Michael Eurich. Pian yhtyeeseen liittyi laulajaksi Snakebite-yhtyeestä Dorothee Pesch. Yhtye otti runsaasti vaikutteita esimerkiksi Acceptilta ja Scorpionsilta, ja sen musiikki oli punk rock -tyylisesti yksinkertaista ja hyökkäävää. Yhtye julkaisi debyyttinsä Burning the Witches levy-yhtiö Mausoleumille ja kenties raskaimman albuminsa Hellbound Vertigo Recordsille. Kitaristi Niko Arvanitis korvasi Rudy Grafin kesken Hellbound-kiertueen. 1980-luvun puolivälin jälkeen yhtye siirtyi Phonogramille ja joutui muuttamaan tyyliään aikakauteen sopivammaksi ja popahtavammaksi. Yhtye itse ei ollut tyytyväinen uuteen, tuohon aikaan suosituilta yhtyeiltä kuten Scorpionsilta ja Dokkenilta kuulostavaan soundiinsa, ja soittikin livenä kappaleensa huomattavasti raskaampina. Albumi True as Steel sisälsi hitin ”Fight for Rock”, mutta albumin jälkeen Frank Rittel ja Peter Szigeti erosivat yhtyeestä ja tilalle liittyivät Tommy Bolan (kitara) sekä Tommy Henriksen (basso). Seuraavasta albumista Triumph and Agony tuli yhtyeen suosituin. Albumi sisälsi muun muassa hitit ”Für Immer” ja ”All We Are”, jonka videosta tuli MTV:llä suosittu. Pitkät kiertueet Amerikassa osoittautuivat kuitenkin liian rankoiksi Niko Arvanitikselle ja Michael Eurichille, ja heidän tilalleen yhtyeeseen liittyivät kitaristi Jon Levin sekä rumpali Bobby Rondinelli (ex-Rainbow). Tämän jälkeen Doro Pesch oli ainoa alkuperäisjäsen yhtyeessä. Warlock ryhtyi uudessa kokoonpanossaan äänittämään viidettä albumiaan, jota ei kuitenkaan koskaan tullut. Yhtye nimittäin hävisi oikeudet nimeensä ex-managerilleen. Yhtye joutui siis vaihtamaan nimensä Doroksi, mutta kokoonpano pysyi kasassa, ja Doron vuoden 1989 albumista Force Majeure tulikin yhtyeen menestynein ja ainoa Yhdysvaltojen Billboard Top 200 -listalle päässyt albumi. Warlock on esiintynyt vuonna 2004 muutaman kerran yhdessä vuoden 1986 kokoonpanossa. == Diskografia == === Albumit === * Burning the Witches (1984) * Hellbound (1985) * True as Steel (1986) * Fight for Rock EP (1986) * Triumph and Agony (1987) === Singlet === * Without You (1984) * All Night (1985) * You Hurt My Soul (On and On) (1985) * All We Are (1987) * East Meets West (1987) * Für Immer (1987) == Lähteet == * Imperiumin haastattelu Luokka:Saksalaiset metalliyhtyeet Luokka:1980-luvun yhtyeet ja sooloartistit
Dream Team (koripallo)

thumb|200px|David Robinson heittää vapaaheittoja vuoden 1992 olympialaisissa. Dream Team oli lempinimi Yhdysvaltain koripallomaajoukkueelle vuoden 1992 olympialaisissa. NBA:n mukaan olympialaisiin koottu joukkue oli monien mielestä kaikkien aikojen merkittävin kaikki lajit mukaan lukien. == Historia == Soulin olympialaisissa vuonna 1988 Yhdysvallat sijoittui yliopistopelaajilla pronssille, vaikka oli kisojen ennakkosuosikki. Vuonna 1989 tehtiin päätös, että ammattilaispelaajat saavat jatkossa osallistua olympialaisiin. Päätöksen myötä Yhdysvallat päätti lähettää kisoihin parhaan mahdollisen joukkueen. Olympialaisten peleissä Dream Team voitti kaikki vastustajansa selkeästi; pienimmällä marginaalilla joukkue voitti Kroatian, jonka se voitti 32 pisteellä. == Joukkueen kokoonpano == == Ottelut == === Alkusarja === === Puolivälieräottelu === === Välieräottelu === === Loppuottelu === == Katso myös == * Miracle on Ice == Lähteet == Luokka:Yhdysvaltain koripallo
Dirk Gentlyn holistinen etsivätoimisto

Dirk Gentlyn holistinen etsivätoimisto () on Douglas Adamsin vuonna 1987 ilmestynyt romaani. Se julkaistiin suomeksi vuonna 1989.Fennica – Suomen kansallisbibliografia Viitattu 17.3.2012. Sarjan seuraava osa Sielun pitkä pimeä teehetki ilmestyi vuonna 1988. == Televisiosovitukset == BBC tuotti Adamsin Dirk Gently -kirjoihin perustuvan neliosaisen televisiosarjan Dirk Gently vuosina 2010–2012. Sen pääosissa olivat Darren Boyd Richard Macduffina, Stephen Mangan Dirk Gentlynä ja Helen Baxendale Susan Harmisonina. Vuodesta 2016 BBC America on tuottanut edelliseen liittymätöntä televisiosarjaa Dirk Gently’s Holistic Detective Agency. Sen pääosia näyttelevät Samuel Barnett Dirk Gentlynä ja Elijah Wood hänen apulaisenaan Todd Brotzmanina. == Lähteet == == Aiheesta muualla == * Pekka Markkula: Dirk Gentlyn holistinen etsivätoimisto. Aikakone 4/1989. Luokka:Vuoden 1987 kirjat Luokka:Englantilaiset tieteisromaanit Luokka:Englantilaiset fantasiaromaanit Luokka:Douglas Adams
Yushō

Yushō () on sana, jota käytetään kuvaamaan 1960-luvun lopulla Japanissa Fukuokan prefektuurissa potilaiden kokemia iho- ym. oireita, jotka johtuivat saastuneesta riisiöljystä. Japanin Fukuokassa tapahtui vuonna 1968 riisiöljyn saastuminen PCB-öljyllä, jota oli vuotanut rikkoutuneesta lämmönvaihtimesta riisiöljyn sekaan. Seurauksena oli ainakin 1 200 ihmisen myrkytys PCB- yhdisteillä ja niiden epäpuhtauksilla polyklooratuilla dibentsofuraaneilla (PCDF) ja dibentso-p-dioksiineilla (PCDD). Keskimääräinen altistus henkeä kohti oli yli 600 mg PCB-yhdisteitä ja yli 3 mg PCDD/F-yhdisteitä. Altistuksen on arvioitu olleen 154 000 pg/kg päivässä (I-TEQ-yksikköinä, ks. Dioksiinit.) Tämä on 100 000 kertaa tavanomainen tausta-altistus. Oireina oli mm. silmien Meibomin rauhasten laajentuminen ja liikaeritys, silmäluomien turvotus ja ihon ja limakalvojen pigmentaatio. Potilaille syntyneet vauvat olivat normaalia pienempiä, niillä oli epätavallista pigmentaatiota ja joillain vastasyntyneillä ennenaikaisia hampaita. Miespotilailla syöpä näyttää lisääntyneen. Vaikutukset ovat todennäköisesti johtuneet ennen muuta PCDF- yhdisteistä, vähemmän dioksiininkaltaisista PCB-yhdisteistä ja PCDD- yhdisteistä. ==Katso myös== * Polykloorattu bifenyyli * Dioksiinit ==Lähteet== * Tuomisto J, Vartiainen T, Tuomisto JT. Dioksiinit ja PCB-yhdisteet: synopsis. Terveyden ja hyvinvoinnin laitos 2011. http://www.thl.fi/dioksiini Luokka:Ihotaudit Luokka:Ympäristöterveys
Umar Farouk Abdulmutallab

Umar Farouk Abdulmutallab eli Umar Abdul Mutallab tai Omar Farooq al-Nigeri, (s. 22. joulukuuta 1986 Kaduna, Nigeria), josta on käytetty myös lisänimeä "Underwear Bomber" ("Kalsaripommittaja") on nigerialaissyntyinen mies, joka tuomittiin helmikuussa 2012 Yhdysvalloissa elinkautiseen vankeuteen terroriteon yrityksestä. Abdulmutallab yritti räjäyttää alusvaatteisiinsa kätkemänsä muoviräjähteen Northwest Airlinesin lennolla 253 Amsterdamista Detroitiin 25. joulukuuta 2009. Räjähde poltti Abdulmutallabin housut ja osan koneen sisäseinää ennen kuin yksi matkustajista riisti pommin hänen hallustaan ja henkilökunta sammutti palon. == Lähteet == Luokka:Nigerialaiset terroristit Luokka:Elinkautisvangit Luokka:Vuonna 1986 syntyneet Luokka:Elävät henkilöt
Kråklund

Kråklund on asuinalue Vaasassa, noin 1,5 kilometriä Ristinummesta etelään. Kråklund on kerrostaloaluetta, joka sijaitsee rakennetun alueen reunalla. Sieltä on 7 km Vaasan torille. Kråklundissa sijaitsee golfkenttä Vaasan Golf. Kråklund on alkuperältään omakotialuetta, jonka kylkeen on myöhemmin rakennettu kerrostaloalue. Vaasan tilastoaluejaossa Kråklund on osa Alkulan pienaluetta Ristinummen suuralueella. == Katso myös == * Kråklund Records ==Lähteet== Luokka:Alkula
Ulkomaalaisten sotilaiden lapset Suomessa 1940–1948

Ulkomaalaisten sotilaiden lapset Suomessa 1940–1948 on Kansallisarkiston tutkimushankkeen tuloksena syntynyt teos, joka on julkaistu kirjana ja pdf- tiedostona Arkistolaitoksen sivuilla. Tutkimushankkeessa selvitettiin, paljonko Suomessa syntyi ulkomaalaisten sotilaiden lapsia vuosina 1940–1948 ja millainen on heidän asemansa. Hankkeessa selvitettiin myös suomalaissotilaiden lapsia Itä-Karjalassa.Kansallisarkisto.fi (Arkistoitu likki, Archive.today) Siellä suomalaisille isille syntyi tutkimuksen mukaan noin 800 lasta. Hanke sai alkunsa Pertti Hartikaisen perustaman Saksalaisten sotilaiden lapset -yhdistyksen aloitteesta. Saksalaisten lapsia syntyi tutkimuksen mukaan 700. Ruotsalaisten vapaaehtoisten kanssa suomalaisille syntyi noin sata lasta, ja nämä lapset muuttivat usein äitinsä kanssa isän kotimaahan. Neuvostoliittolaisten sotavankien kanssa syntyi parisataa lasta. Valvontakomission jäsenet olivat pääosin neuvostoliittolaisia. Komission puheenjohtajalla Andrei Zdanabill oli tuntemattomaksi jäänyt suomalainen rakastajatar, jonka arvellaan muuttaneen Ruotsiin. Hänen henkilöllisyyttään selvitetään.Hannele Tulonen, Saksalaissotilaiden lapset etsivät isiään. Helsingin Sanomat 25.5.2011 sivu A 12 ==Lähteet== ==Aiheesta muualla== * Arkistoitu lataussivu: tai suoraan Osa 1 pdf ja osa 2 pdf Luokka:Kirjat Suomen historiasta Luokka:Suomalaiset sotahistorian tietokirjat Luokka:Verkkojulkaisut Luokka:Vuoden 2011 kirjat Luokka:Suomi 1939–1945
Bitchūn provinssi

Bitchū () oli Japanin provinssi Honshūn saaren länsiosassa Seton sisämeren rannikolla. Se kattoi nykyisen Okayaman prefektuurin länsiosan. Se syntyi, kun aiempi Kibin provinssi hajotettiin Bizenin, Bitchūn ja Bingon provinsseihin. Se lakkautettiin muiden provinssien tavoin vuonna 1871 ja liitettiin lopulta vuonna 1875 Okayaman prefektuuriin. Provinssi oli Muromachi-kaudella pääasiassa Shikokun Hosokawa-klaanin omistuksessa, mutta nautti siitä osittaista itsenäisyyttä. Sengoku-kaudella Oda Nobunaga ja Mori Terumoto taistelivat Bitchūsta, joka hajaantui osiin. Vuoden 1600 jälkeen provinssi jaettiin useisiin haneihin eli läänityksiin. == Lähteet == Luokka:Japanin provinssit
Bitchū

Bitchū voi tarkoittaa jotakin seuraavista: *Bitchū (Okayama), entinen kaupunki Japanissa. *Bitchūn provinssi, entinen provinssi Japanissa.
Malvern

Malvern on noin 30 000 asukkaan kaupunki Worcestershiressä, Englannissa. Kaupunki sijaitsee noin 13 kilometriä Worcesteristä lounaaseen, Malvernin kukkuloiden jyrkällä rinteellä. Malvernin kukkuloiden itärinteillä oli aikoinaan useita kyliä, joista Great Malvern oli suurin, mutta kylät ovat kasvaneet yhteen. == Maantiede == Malvernissa on kaksi pääkatua: jyrkkä Church Street ja likimain vaakasuoraan kulkeva Bellevue Terrace. Church Streetin kauppojen takaovet aukenivat ennen Edith Walk -nimiselle kujalle, mutta nyt sen varrelle on avattu suuria marketteja. Kaupungin länsipuolella aukeavat Malvernin kukkulat, joiden korkeimpia huippuja ovat Worcestershire Beacon (425 m), North Hill (397 m) ja British Camp Hill eli Herefordshire Beacon (338 m). == Historia == Malvernin alueella on jälkiä rautakautisesta asutuksesta. Keskiajalla kylässä oli vain muutamia mökkejä. Benediktiiniveljet perustivat sinne luostarikirkon vuonna 1085. Kylä pysyi melko pienenä, kunnes sinne perustettiin 1800-luvulla kylpylä, johon matkalijat tulivat nauttimaan paikallisesta lähdevedestä, joka mainoslauseen mukaan ”ei sisältänyt mitään”. Terveysvesien nauttiminen oli hyvin muodikasta Yrjöjen ja Viktorian aikakaudella. Monet vesihoitoloiksi rakennetut talot ovat nykyisin muina julkisina rakennuksina. Säveltäjä Edward Elgar asui pitkään kaupungissa, kahdessakin eri osoitteessa,Elgar.org ja kaupungin keskustassa on hänen patsaansa.BBC Elgar ja George Bernard Shaw aloittivat Malvernin teatteri- ja musiikkijuhlat kaupungin Talvipuutarhassa. Toisen maailmansodan aikana Malvernissa toimi Britannian Viestintäviraston tutkaosasto TRE, joka tuki Ilmavoimia suorittamalla kehitystyötä. TRE:n työ oli salaista, ja monet kaupunkilaiset paheksuivat tutkijoita, jotka eivät olleet rintamalla. Heidän työnsä merkitys paljastui vasta 1945. == Politiikka == 2010-luvun vaaleissa konservatiivit ja UKIP-puolue ovat menestyneet hyvin. Läntisen Worcestershiren vaalipiirin edustaja Britannian parlamentin alahuoneessa on konservatiivien Harriett Baldwin, joka sai vuoden 2017 vaaleissa yli puolet kaikista äänistä. Kesäkuun 2016 kansanäänestyksessä Malvern Hills äänesti EU:sta eroamisen puolesta. Piirikunnan valtuuston vaaleissa vuonna 2015 konservatiivit saivat 21 valtuuston 36 paikasta. Vuoden 2014 EU-parlamenttivaleissa Konservatiivit ja UKIP saivat kumpikin noin 7 000 ääntä, liberaalit, työväenpuolue ja vihreät noin 2 000 ääntä. == Yrityksiä == Morgan Motor Company autotehdas toimii Malvernissa. Malvernin lähdevesi tuli kuuluisaksi, kun J. Schweppe & Co. esitteli sitä Lontoon maailmannäyttelyssä vuonna 1851. Schweppes pullotti Malvernin alueen lähdevettä vuoteen 2010 asti.Malvern Trail == Lähteet == == Aiheesta muualla == Luokka:Asutut paikat Worcestershiressä Luokka:Englannin kaupungit Luokka:Englannin kunnat
Yucheng

Yucheng on Taiwanissa vuonna 1979 tapahtunut yli 2000 ihmisen saastumisonnettomuus PCB-yhdisteillä. PCB-öljyä valui rikkoutuneesta lämmönvaihdinjärjestelmästä riisiöljyyn, jota uhrit käyttivät ruokaöljynä.Dioksiinit ja PCB-yhdisteet: synopsis PCB-pitoisuus öljyssä oli 53-99 mg/kg. PCB-saannin arvioitiin olleen 700–1800 mg henkeä kohti, ja se aiheutti veressä pitoisuudet 50-100 μg/l. Täsmällinen ainekohtainen analyysi tehtiin vasta vuonna 1994–1995 potilaista kerätyistä näytteistä, ja myrkytys näytti aiheutuneen pääasiassa polyklooratuista dibentsofuraaneista (ks. dioksiinit), ja dioksiininkaltaisista PCB-yhdisteistä. Pitoisuudet olivat tällöin vielä monikymmenkertaiset normaaliväestöön verrattuna. Hsu J-F ym. Congener profiles of PCBs and PCDD/Fs in Yucheng victims fifteen years after exposure to toxic rice-bran oils and their implications for epidemiological studies. Chemosphere 2005: 61:1231-1243. Yleisimmät oireet olivat silmäoireet, epänormaali pigmentaatio, hidastunut hermojen johtokyky ja altistuneiden äitien lapsilla hyperpigmentaatio ja hampaiden epämuodostumat. ==Katso myös== * Yusho * Polykloorattu bifenyyli * Dioksiinit == Lähteet == Luokka:Ihotaudit
Higon provinssi

Higo () oli Japanin provinssi, joka kattoi nykyisen Kumamoton prefektuurin alueen Kyūshūn saarella.Nussbaum, Louis-Frédéric. (2005). "Higo" in Google books: Japan Encyclopedia, s. 310; n.b., Louis-Frédéric on Louis-Frédéric Nussbaumin pseudonyymi, katso Deutsche Nationalbibliothek Authority File. Sitä ympäröivät Chikugon, Bungon, Hyūgan, Ōsumin ja Satsuman provinssit. Muromachi- kaudella Higoa hallitsi Kikuchi-klaani, mutta klaani menetti alueen hallinnan Sengoku-kaudella, jolloin Shimazu sekä muut ympäröivät klaanit valtasivat osansa provinssista. Toyotomi Hideyoshin vallattua Kyūshūn, osia Higosta siirtyi ensin Sasa Narimasan ja sittemmin Katō Kiyomasan haltuun. Kato joutui pian luopumaan läänityksestä, ja tämä annettiin edelleen Hosokawa-klaanille. Sengoku-kaudella Higo oli merkittävä kristinuskon keskittymä Japanissa. ==Lähteet== Luokka:Japanin provinssit
Luxinnovation

Luxinnovation on Luxemburgin ruhtinaskunnan innovaatioiden ja teknologian kehittämisen rahoitusorganisaatio. Se perustettiin vuonna 1984. Sitä johtaa Gilles Schlesser. Luxembourg entities involved in ESA activities Vuonna 1989 sen organisaatiomuoto muuntui muotoon Groupement d'intérêt économique, joka koostui kuudesta yksityisestä ja julkisen sektorin organisaatiosta-The EIG Luxinnovation European space agencies * Kulttuuri-, opetus- ja tutkimusministeriö * Elinkeino- ja ulkomaankauppaministeriö * Keskiluokka-, turismi- ja asumisministeriö Ministry of the Middle Classes, Tourism and Housing, jolla on paljon tekemistä pk-yritysten kanssa.Innovation and R&D; support scheme for the Small and Medium-Sized Businesses sector of the Ministry for the Small and Medium-Sized Businesses and Tourism * Fedil – Business Federation Luxembourg, joka on teollisuusliitto * Luxemburgin kauppakamari * Luxemburgin ammattiyhdistysliike (? Chamber of Skilled Crafts) == Lähteet == ==Aiheesta muualla== * Luxinnovation Luokka: Luxemburg Luokka: Suunnittelu ja innovaatio
Harri Ohra-aho

Harri Kalevi Ohra-aho (s. 27. huhtikuuta 1959 Ähtäri) on suomalainen sotilas ja kenraalimajuri. Ohra-aho aloitti lippueamiraali Georgij Alafuzoffin seuraajana Puolustusvoimien tiedustelupäällikkönä 1. huhtikuuta 2013. ==Koulutus ja ura== Ohra-aho on valmistunut Kadettikoulusta. Hän on työskennellyt vuodesta 2009 kesäkuuhun 2011 Puolustusvoimien tiedustelukeskuksen (PVTK) johtajana. Aikaisemmin hän on toiminut muun muassa Pääesikunnassa Helsingissä apulaisosastopäällikkönä sekä Pohjois-Karjalan Prikaatin komentajana Kontiolahdella. Ohra-aho suoritti yleisesikuntaupseerin tutkinnon vuonna 1993. Hänet nimitettiin kenraalin virkaan 1.7.2011 lukien ja samalla hänet määrättiin johtamisjärjestelmäpäälliköksi Pääesikunnassa. Tehtävässä Ohra-aho korvasi prikaatikenraali Kari Salmen. ==Julkaisut== Ohra- ahon koosteluonteisia julkaisuja Maanpuolustuskorkeakoulun Strategian laitoksella ovat muun muassa Rysslands syn på informationskrigföringen (1998), Sodan kuva, venäläinen näkökulma (1998) ja Venäjän federaation sotilaallinen turvallisuuskehitys heinäkuu-joulukuu 1998 (1999). Ohra-aho toimi Helsingin Kadettipiirin hallituksen jäsenenä vuosina 1988–1989. ==Viimeisimmät ylennykset== Ohra-aho yleni everstiksi vuonna 2003, prikaatikenraaliksi vuonna 2011 ja kenraalimajuriksi 6.12.2015. ==Huomionosoitukset== Maanpuolustusmitalin toimikunta myönsi 2017 Harri Ohra-aholle maanpuolustusmitalin miekkojen kera, numeron 608. Mitaleja jaettiin tällöin 28. ==Lähteet== Luokka:Suomalaiset kenraalit Luokka:Vuonna 1959 syntyneet Luokka:Elävät henkilöt
Sami Raatikainen

Sami Raatikainen on suomalainen kitaristi, joka soittaa saksalaisessa teknisen death metalin yhtyeessä Necrophagist. Hän liittyi yhtyeeseen vuonna 2006 Christian Münznerin jätettyä yhtyeen.http://www.rockdetector.com/artist/germany/karlsruhe/necrophagist1 Hän soittaa kitaraa myös suomalaisessa metalliyhtye Codeonissa, sekä soittaa kitaraa, bassoa, koskettimia ja rumpuja sooloprojektissaan Radiance.http://music.radiance.fi/http://meteli.net/samiraatikainen/vaikuttanut ==Julkaisut== Codeon * * Radiance * ==Lähteet== == Aiheesta muualla == * Luokka:Suomalaiset metallimusiikin kitaristit Luokka:Syntymävuosi puuttuu Luokka:Elävät henkilöt
Pontcysyllten akvedukti

Pontcysyllten akvedukti () on vesiliikenteeseen soveltuva akvedukti, jota pitkin Llangollenin kanava ylittää Deejoen laakson. Vuonna 1805 valmistunut rakennelma sijaitsee Walesissa, lähellä Wrexhamin kaupunkia. == Historia == Britanniassa päätettiin 1790-luvulla Ellesmeren kanavan rakentamisesta. Kanavan tarkoituksena oli yhdistää Chester ja Merseyjoen estuaari Severnjokeen ja Midlandsin alueen kanavaverkostoon. Kanavaan suunniteltiin aluksi kolme haaraa, mutta siihen päätettiin yhdistää lisäksi haara Dee- ja Ceiriogjokiin, joiden laaksoissa oli mittavat kivihiili- ja kalkkikivivarannot. Deejoen pohjoispuolen yhdistäminen Ellesmeren kanavaan oli haaste, sillä Dee- ja Ceiriogjokien laaksot olivat syviä.Advisory Body Evalution, s. 2. Kanavainsinööri William Jessop oli suositellut läntistä reittiä, mihin tarvittiin akveduktin rakentaminen. Hän suunnitteli myös Deen ylittävän akveduktin ja ehdotti siltaa, joka olisi noin seitsemän metriä kanavan alapuolella. Silta yhdistettäisiin kanavaan sen molemmissa päissä kolmella sululla. Kanavan rakennustöitä valvonut Thomas Telford vastusti kuitenkin suunnitelmaa ja ehdotti valurautaista akveduktia. Rakennustyöt alkoivat elokuussa 1795. Työt takeltelivat ja viisi vuotta myöhemmin akveduktin tiilipilarit olivat vielä kesken. Lisäksi kanavahankkeen järkevyyttä alettiin epäillä ja vaihtoehtoiseksi ratkaisuksi harkittiin rautatietä. Pontcysyllten akvedukti valmistui kuitenkin 26. marraskuuta 1805. Avausseremonioihin osallistui noin 8 000 ihmistä. Akvedukti tuli lopulta maksamaan 47 000 puntaa. == Rakennelma == Pontcysyllten akveduktia kannattelee 19 valurautaista kaarta, jotka lepäävät korkeiden muurattujen pylväiden päällä. Akvedukti on kaikkiaan yli 300 metriä pitkä.Advisory Body Evalution, s. 1. Jokaisen kaaren pituus on noin 13,7 metriä ja pylväiden korkeus noin 35,4 metriä. Akveduktissa on noin 1,5 miljoonaa litraa vettä. Kanavan leveys on noin 3,4 metriä ja syvyys noin 1,6 metriä. == Lähteet == * === Viitteet === == Aiheesta muualla == *Pontcysyllten akvedukti Maailmanperintökomitean sivuilla Luokka:Walesin rakennukset ja rakennelmat Luokka:Walesin liikenne Luokka:Unescon maailmanperintökohteet Yhdistyneessä kuningaskunnassa Luokka:Akveduktit
Mark Sheppard

Mark Andreas Sheppard (s. 30. toukokuuta 1964) on brittiläinen näyttelijä ja muusikko. Hänet tunnetaan parhaiten Crowleyn roolista televisiosarjassa Supernatural. Musiikkialalla Sheppard on rumpali ja studiomuusikko. Hän on myös soittanut samassa yhtyeessä Hanoi Rocksin jäsenten kanssa. == Aiheesta muualla == Luokka:Englantilaiset näyttelijät Luokka:Englantilaiset rumpalit Luokka:Vuonna 1964 syntyneet Luokka:Elävät henkilöt
Pahajoki

Pahajoki voi tarkoittaa: *Lapuanjokeen laskevaa jokea Alavudella *Muonionjokeen laskevaa jokea Enontekiön Jatunissa *Niitty-Särkijärveen laskevaa jokea Enontekiöllä *Keräsjokeen laskevaa jokea Muoniossa *lyhyttä joenpätkää Puolangalla *Ponnenjärveen laskevaa jokea Töysässä *Näsijärveen laskevaa pientä jokea Ylöjärvellä == Henkilöitä == * Sven Pahajoki (1950–2022), suomalainen freelancetoimittaja ja tutkiva journalisti.
Love and Marriage

”Love and Marriage” on Jimmy Van Heusenin säveltämä ja Sammy Cahnin sanoittama musiikkikappale vuodelta 1955. Kappale tehtiin Frank Sinatralle, joka nauhoitti sen 15. elokuuta 1955. Se sai ensiesityksensä TV-musikaalissa Our Town. Van Heusen ja Cahn palkittiin kappaleesta Emmy-palkinnolla. Myöhemmin kappale on tullut tunnetuksi televisiosarja Pulmusten tunnusmusiikkina. Kipparikvartetti nauhoitti kappaleen vuonna 1956 suomeksi nimellä ”Rakkaus ja rattaat”. Suomenkieliset sanat kirjoitti Sauvo Puhtila. == Lähteet == Luokka:Vuoden 1955 kappaleet Luokka:Jimmy Van Heusenin säveltämät kappaleet Luokka:Sammy Cahnin sanoittamat kappaleet Luokka:Tunnusmusiikki
Kameruninvarpuspöllö

Kameruninvarpuspöllö (Glaucidium sjostedti) on pöllöihin kuuluva lintu. Se on saanut tieteellisen nimensä ruotsalaisen luonnontieteilijän Yngve Sjöstedtin mukaan.Larsfoto, viitattu 17.6.2012 Sitä tavataan Kamerunissa, Keski-Afrikan tasavallassa, Kongon tasavallassa, Kongon demokraattisessa tasavallassa, Päiväntasaajan Guineassa, Gabonissa ja Nigeriassa. Sen luontaista elinpiiriä ovat subtrooppiset tai trooppiset kosteat alavat metsät. ==Lähteet== ==Aiheesta muualla== * Luokka:Varpuspöllöt
HMS Aylmer

HMS Aylmer (viirinumero K463) oli Britannian kuninkaallisen laivaston Captain- luokan fregatti toisessa maailmansodassa. Alus oli Lend-Lease-sopimuksen nojalla Yhdysvalloista saatu Buckley-luokan saattuehävittäjä USS Harmon, joka luokiteltiin Kuninkaallisessa laivastossa fregatiksi. Se nimettiin yhdeksänvuotisen sodan Barfleurin taistelussa 1692 84-tykin toisen luokan linjalaivaa HMS Royal Katherinea komentaneen Matthew Aylmerin mukaan. == Valmistus == Alus tilattiin 10. tammikuuta 1942 Bethlehem-Hingham Shipyard Inc.:ltä Hinghamista Massachusettsistä, missä köli laskettiin 12. huhtikuuta 1943. Alus laskettiin vesille samana vuonna 10. heinäkuuta nimellä USS Harmon (runkonumero DE72) ja valmistui vuoden lopulla 30. syyskuuta.Uboat.net - HMS Aylmer == Palvelus == Aylmer oli 5. saattajaryhmän johtoaluksena Pohjois- Atlantilla, Normandian maihinnousussa sekä Englannin kanaalissa. Alus upotti Pohjois-Atlantilla 6. toukokuuta HMS Blighin ja HMS Bickertonin sekä kahden 825 laivueen Fairey Swordfish -torpedopommittajan kanssa Saksan laivaston sukellusveneen U-765 (). Operaatio Goodwoodissa 22. elokuuta 1944 saattuetukialukset HMS Trumpeter ja HMS Nabob lähtivät Barentsinmerelle hyökätäkseen Norjan vuonoissa piileksivää Saksan laivaston taistelulaivaa Tirpitziä vastaan. Aluksia suojasivat 5. saattajaryhmän alukset, joiden mukana oli myös Aylmer. Operaation aikana sukellusvene U-354 onnistui torpedoimaan sekä Nabobin että saattajaryhmän johtoaluksena toimineen Bickertonin. Nabob kykeni palaamaan satamaan, mutta HMS Vigilant upotti pahoin vaurioituneen Bickertonin. Tässä yhteydessä saattajaryhmän komentaja Donald McIntyre siirtyi Aylmerille. Alus upotti 26. tammikuuta 1945 HMS Bentinckin, HMS Calderin ja HMS Mannersin kanssa sukellusvene U-1051:n Irlanninmerellä Mansaaren eteläpuolella (). Sukellusvene pakotettiin syvyyspommein pintaan, minkä jälkeen syntyi tulitaistelu. Sukellusvene upposi lopulta Aylmerin törmättyä siihen.Uboat.net - U1051 Alus palautettiin Yhdysvalloille 5. marraskuuta 1945 ja poistettiin alusluettelosta 19. joulukuuta. Alus myytiin romutettavaksi. == päälliköt == Aluksen päälliköinä olivat: *A.D.P. Campbell (B.W. Taylor 5. saattajaryhmän komentaja) 30. elokuuta 1944 * W. L. Smith helmikuusta 1945 ==Lähteet== * * === Viitteet === Luokka:Captain-luokan fregatit Luokka:Yhdistyneen kuningaskunnan toisen maailmansodan fregatit
HMS Australia

HMS Australia oli Britannian kuninkaallisen laivaston vuonna 1886 vesillelaskettu Orlando-luokan panssariristeilijä. == Valmistus == Alus tilattiin vuonna 1885 Robert Napier and Sonsilta Govanista osana vuoden 1884 niin kutsuttua Northbrookin ohjelmaa ja sen köli laskettiin vielä samana vuonna 21. huhtikuuta telakkanumerolla 397. Alus laskettiin vesille 25. marraskuuta 1886 ja valmistui 11. joulukuuta 1988, jolloin sen rungon tarjoukseen perustunut hinta oli 195 390 puntaa ja moottorin 63 000 puntaa.Lyon, David & Winfield, Rif s. 269 == Palvelus == Alus liitettiin palvelukseen otettaessa Välimeren laivastoon, josta se siirrettiin vuonna 1893 sisaralustensa HMS Galatean ja HMS Auroran kanssa rannikkovartiolaivueeseen. Se siirrettiin toisarvoisiin tehtäviin vuosisadan vaihteessa. Alus myytiin romutettavaksi 4. huhtikuuta 1905 Kingille Trooniin.Conway's 1860-1905 s. 65 == Lähteet == * * === Viitteet === Luokka:Orlando-luokan risteilijät Luokka:Fairfieldin valmistamat alukset
Irja Wendisch

Irja Wendisch (s. 1955) on tietokirjailija ja toimittaja. Hän on opiskellut lehdistö- ja tiedotusoppia sekä valtiotieteitä Saksassa Freie Universität Berlin -yliopistossa ja työskennellyt suomalaisille ja saksalaisille viestimille. Hän on kirjoittanut muun muassa teokset saksalaisten sotilaiden suomalaislapsista Salatut lapset – saksalaissotilaiden lapset Suomessa (2006) ja Tohtori Conzelmannin sotavuodet Lapissa (2002). Teos Me sotilaiden lapset lähti liikkeelle hänen omista kokemuksistaan sodasta palanneen isän tyttärenä.Anna-Maria Stenius, Sodan arvet näkyvät edelleen, Uusisuomi.fi ==Teokset== * Tohtori Conzelmannin sotavuodet Lapissa, Gummerus : Ajatus Kirjat, 2002. ISBN 951-20-6236-4 **Saksankielinen käännös: Meine Zeit wird kommen : Dr. Conzelmanns Kriegsjahre in Lappland Labonde, 2005 ISBN 3-937507-05-1 * Salatut lapset: saksalaissotilaiden lapset Suomessa, Ajatus Kirjat, 2006 ISBN 951-20-7065-0 * Me sotilaiden lapset, Ajatus Kirjat, 2009 ISBN 978-951-20-7967-4 ==Lähteet== Luokka:Suomalaiset toimittajat Luokka:Suomalaiset tietokirjailijat Luokka:Vuonna 1955 syntyneet Luokka:Elävät henkilöt
Sakari Talvitie

Sakari Talvitie (25. joulukuuta 1917 Juva – 7. toukokuuta 2011 Helsinki) oli suomalainen toimittaja. Hän työskenteli pääosan urastaan Uudessa Suomessa.Liisa Talvitie, Toimittaja Sakari Talvitie, Kuolleet. Helsingin Sanomat 25.5.2011 sivu C 6. Artikkelin verkkoversio Talvitien isä oli pappi, ja tämän työn vuoksi pohjalaisperhe muutti Karjalaan. Talvitie työskenteli 1950-luvulla Uuden Suomen ulkomaantoimituksessa ja vuodesta 1953 Lontoon- kirjeenvaihtajana. Välillä hän oli Uuden Auran päätoimittaja, mutta palasi Uuteen Suomeen, jonka pääkirjoitus- ja artikkelitoimittaja hän oli vuoteen 1976. Talvitie piti lehdessä Vanha Masi -kolumnia, joka lopetettiin ulkopoliittisista syistä 1971, ja päätöksen lopettamisesta teki Kokoomuksen puoluejohto. Uusi Suomi oli Kokoomuksen äänenkannattaja. Talvitie kirjoitti tapauksesta kirjan Vanha Masin manifesti (1972). ==Teokset== * Affärsarbetsgivarnas centralförbund 1945–1970. 1970. * Liiketyönantajain keskusliitto 1945–1970. 1970. * "Vanhan masin" manifesti – muistoja kapinaviikoilta, Kustannuspiste, 1972 * Yksityiskoulujen eläkekassan kuva, kuvaus Erkki Markko. 1975 * Virkamiesliitto 1917–1977. Osa 1, 1977, osa 2, 1978 * Kehityspiirteitä Kunnallisvirkamiesliiton historiasta : 1918–1978, 1978 * Maanpuolustushenkeä Karjalassa, Karjalaisen kulttuurin edistämissäätiö, 1983 * Sortavala ja Laatokan maisemat: muistelmia ja kuvia vanhasta Sortavalasta, saaristosta ja maalaiskunnasta. Karjalan kirjapaino, 1988 * Kehityspiirteitä Kunnallisvirkamiesliiton historiasta 1979–1993, 1993 * Väkivalta ja myytit, Karjalan kirjapaino, 2001 * Suomi ja Viro = Finland och Estland – Finland and Estonia; Henrik Gabriel Porthan -instituutti. 1960–1997, toim. Sakari Talvitie & Tore Modeen. 2001 == Perhe == Sakari Talvitien tytär Liisa Talvitie on toimittaja ja kirjailija. ==Lähteet== Luokka:Suomalaiset päätoimittajat Luokka:Vuonna 1917 syntyneet Luokka:Vuonna 2011 kuolleet Luokka:Ulkomaankirjeenvaihtajat
Saila Saari

Saila Saari (s. 1. marraskuuta 1989 Alavus) on suomalainen jääkiekkoilija, pelipaikaltaan hyökkääjä. Saari pelaa Kalevan Pallon liigajoukkueessa. Hän on pituudeltaan 170 cm. Saaren kasvattajaseura on Alavuden Peli-Veikot, jota hän edusti 1. divisioonassa kaudet 2002–2008. SM-sarjassa hän on pelannut Jyväskylän Catsissa kaudella 2008–2009, JYPissä kausilla 2009–2016, Oulun Kärpissä kausilla 2016–2020 sekä KalPassa kaudesta 2020–2021 lähtien. Hän voitti Suomen-mestaruuden JYPissä kaudella 2015–2016 ja Kärpissä kausilla 2016–2017 sekä 2017–2018. SM-hopeaa hän sai KalPassa 2021 ja SM-pronssia Kärpissä 2019. Hänet valittiin SM-sarjan Fair play -pelaajaksi kausilla 2012–2013 ja 2017−2018 sekä All Stars -joukkueeseen kausilla 2014–2015 ja 2016–2017. Hän voitti pudotuspelien syöttötilaston 2019.. Saari on pelannut kauden 2020−2021 loppuun mennessä SM-sarjassa/liigassa 346 runkosarjaottelua. Niissä hän on tehnyt 193 maalia ja antanut 278 maalisyöttöä. Pudotuspeleissä hän on tehnyt 80 ottelussa 39 maalia ja antanut 44 maalisyöttöä. Saari on ollut mukana myös Suomen naisten maajoukkueessa. Hän kuului pronssia saaneeseen joukkueeseen talviuniversiadeissa 2009. Hän sai pronssia ensimmäisissä aikuisten MM-kilpailuissaan, Ruotsissa 2015. Hän oli mukana myös neljänneksi sijoittuneessa Suomen joukkueessa MM-kilpailuissa 2016. Pyeongchangin olympialaisissa 2018 hän saavutti pronssia. Alle 18-vuotiaiden maajoukkueessa hän on saanut kultaa Euro Hockey Tourilla. Saari on pelannut 118 naisten maaottelua ja kerännyt niissä tehopisteet 14+14=28. MM- kilpailuissa hän on tehnyt 12 ottelussa yhden maalin ja antanut kaksi maalisyöttöä. Olympialaisissa hän on pelannut kuusi ottelua ilman tehopisteitä. == Lähteet == Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1989 syntyneet Luokka:Elävät henkilöt
Junip

Junip on vuonna 1999 perustettu Göteborgista kotoisin oleva ruotsalainen indieyhtye, johon kuuluvat sooloartistinakin menestynyt José González, Elias Araya ja Tobias Winterkorn. ==Diskografia== ===Albumit=== * * ===EP:t=== * Straight Lines (2000) * Black Refuge EP (2005) * Rope and Summit EP (2010) * In Every Direction EP (2011) ===Singlet=== * "Always" (2010) * "In Every Direction" (2011) * "Walking Lightly" (2013) * "Line Of Fire" (2013) * "Your Life Your Call" (2013) ===Musiikkivideot=== * Without You * In Every Direction * Your Life Your Call * Line of Fire * Walking Lightly ==Aiheesta muualla== * Yhtyeen kotisivu * Yhtyeen MySpace-sivu Luokka:Ruotsalaiset rockyhtyeet